BEITIALARRANGOITIA LIZARRALDE (EH Bildu, 2013-05-23):
Mila esker.
Reyes jauna eta Llanos andrea. Nahi duzuen gutxiespen guztia erabiliko duzue, tuntuntzat hartuko gaituzue, baina argudiorik besterik ez badaukazue deskalifizazioarena oso urrutira ez zoazte.
Nik ere irakurtzen badakit. Aspaldi ikasi nuen irakurtzen, baina akaso Reyes jaunari gustatzen ez zaiona da lerro artean irakurtzen ere badakigula eta lerro artean esaten dena interpretatzen ere bai.
Eta nik esan dudan eta are deigarriagoa egiten zaidana, Desfaseari buruz eta kopuruei buruz, nik baino kopuru handiagoa Llanos andreak eman du, baina itxuraz Llanos andreak hori esatea ez da arazoa eta gehiago esango diot, Reyes jaunari.
Ez da soilik desfaseak egon direla eta desfaseak % 80koak direla. Da ere batzuk kapritxoak egiten dituztela administrazioan daudela eta berriki, berriki niri sailburuak erantzun dit kapritxo horietako bat ez dela beharrezkoa ikusten. Adibide xume bat garestitze guzti horretan. Bat eta bakarra. 5 milioi automatizazioarentzat, adibidez. Gasco jaunaren kapritxoetako bat eta horrela beste gauza asko.
Beraz, ez dezagun esan boletinan dagoela. Boletinean dena jaso daiteke. Boletinean askotan irakurri dugu obra askotan desfaseak egon direla. Boletinean jartzen duelako desfasea egon dela, esaten duena da desfasea egon dela. Ez du esaten desfasearen arrazoia onargarria denik, ezta gutxiagorik ere eta hori da ni hemen esaten ari naizela. Gauza batzuk egongo direla aurrikusiak, baino beste batzuk ez.
Zorrilla jaunak esaten zuen gehiago egin zitekeela. Gehiago ez, bermatu egin ziren hainbat gauza eta minimoak ere ez dira bermatu herritarren ikuspegitik eta Llanos andrea asaldatzen denean, nik esaten dudalako auzotarren ingurukoa esaldi batean pasa dela, ba esango nioke transakzionalean esaldi xume batean jartzea jarri duen bezala, beno gutxietsi al den neurrian. Hori hiru urtetan bere kalea itxita dagoela pairatzen ari den herritar bati, ba aurpegira barre egitea dela.
Eta nik ez dakit Alderdi Popularrak hitz egin duen auzotarrekin. Guk bai eta nik badakit auzotarrek zer eskatzen duten. Auzotarrak eta entzun ondo, ez dira Metroa eskatzen ari, Metroa bere hortan. Auzotarrek urteak eta urteak daramate, urteak eta urteak eskatzen Bilboko trastienda ez izatea. Bilboko auzo baztertuak ez izatea. Garapena eskatzen ari dira beraien auzoentzat. Ari dira zerbitzuak eskatzen eta saldu nahi izan zaie beti zerbitzuak eta aurrerapena Metroarekin, garraioarekin eta azpiegiturekin etorriko zaiela.
Eta ez da estuki hori beraiek eskatzen ari direna. Beraiek eskatzen ari dira garapena eta noski behin Metroa egiten hasita eta behin momentu honetara iritsita, behingoz bukatzea eta behingoz bizi ahal izatea eta behingoz baldintza onetan bizi ahal izatea. Hori da eskatzen ari direna eta sorpresa hartu duzu txarrerako, baina gero bat egin duzu nik esan ditudan bi gauza garrantzitsuekin. Ez zuek erdibidekoan jasota ez daudenak eta ez zuek ere indarrik ere eman ez diozuenak eta da auzotarrek dituzten eragozpen eta arazoak. Eta bestea, gestio zuzenarena, ze ez diozue inongo inportantziarik eman. Esplikazioak eman beharko dira baina ez duzue badaezpada ere zuen proposamenetan horren inguruko inolako eskaririk sartzen.
Ze lehen esan dut eta errepikatzen dut: "Bi lanak aldi berean egin daitezke, batek ez dut zertan obra gelditu". Nik ez dut bata bestera baldintzatu baina zuek bata gutxitu nahi duzue edo gutxietsi nahi duzue bestearekin lotu nahi dudala esanez eta hori nire hitzak hankaz gora jartzea da eta hori bai ez dudala onartuko.
Bi gauzak egin daitezke borondatea baldin badago, zeren hemen, seguruenera sakon sakonean ez dago metroa eztabaidan gure artea; dagoena da eredua, dagoena da gauzak egiteko modua eta dagoena da desfaseak kontrolatu nahi diren bai ala ez.
Zeren praktika zabalduegia da Bizkaia osoan eta Metroan eta Gipuzkoan Bidegirekin ikusi genuen eta da toki askotan eta desfasea justifikatuta dagoenean eta ondo neurtzen baldin badira eta ondo justifikatzen badira seguruenera denontzat onargarriak izango dira.
Baina normalean, normalean % 50eko, 60ko, 80ko desfaseak egoten direnean, normalean erakusten du gutxien gutxienean lana ez dela ongi egin eta lana ez dela ongi planifikatu.
Zeren ezinezkoa da bestela habia puntuko proiektua egiten lanak ongi egin badira, hitz egin beharrekoarekin hitz eginez egin baldin badira eta bukaeran desfasea hain handia baldin bada hor lanen bat ez dela ongi egin. Batzuetan hortik gora baina gutxien gutxienean hori.
Eta hori, hemen proposamen honetan, nahi izatera eta borondatea balego biak batera, bazegoen aurrera eramaterik. Ez dauka zertan beste proposamen baten beharrik izan.
Metroaren 3. linea bukatu behar bada, nola bukatu behar den niretzat... Nola hori ere oso inportantea da eta berriro esaten dut, horretan ere garrantzia jarri behar zaio. Horrek ez du ez metroaren obrak atzeratzea suposatzen eta ezta ere herritarrek eskatzen duenari bizkar ematen.
Beraz, berriro ere baieztatzen dut hori. Eta defizitarena, defizitarena. Edozer gauza ekar daiteke hemen legez besteko proposamen baten bitartez. Noski baietz! Eta edozer gauzetaz eztabaidatu daiteke, baita honetaz ere.
Nik esan dudana da defizita malgutzeko momentua iristen denean, hori iristen denean ekarri beharko dela kopurua, ekarri beharko direla lehentasunak eta horren arabera erabaki beharko dela, bestela eztabaida erdizka egiten ari gara.
Eztabaidaren parte bat egiten ari gera beste partea oraindik mahai gainean jarri gabe eta ez zait iruditzen hori denik eztabaida egiteko modua.
Eta porlanari azken aipamena. Ze zuk hartu nahi izan duzu nahi izan duzun tokitik. Nik ez dut esan herritarrei esan behar zaienik ez dela metroa egin behar eta porlanaren aldeko apustua delako. Nik esan dudana da alderdiak, defizitaren malgutzearen posiblea entzun duzuenean soilik porlanak diren gauzetan inbertitzea proposatu duzuela. Inori ez dizuedala entzun esaten inbertitu dezagun parte bat edo begira dezagun aurrekontuak beste era batetara nola egingo ditugun beste marra gorri horiek ere kontutan hartzeko.
Maneirok egin du hasierako proposamenean baina berriro diot, tamalez bertan behera geratu da erdibidekoan. Gauza asko egin daitezke presupuestoetaz, gauza askotaz hitz egin daiteke. Ez da hain sinplea.
Mila esker.